NACRT PRIJEDLOGA



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA:

URBROJ: 2177-1-02/01-24-\_\_

Požega, \_\_. \_\_\_\_\_\_\_\_\_ 2024.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.), članka 66. Zakona o gospodarenju otpadom (Narodne novine br. 84/21. i 142/23.) te članka 39. stavka 1. podstavka 3. Statuta Grada Požege (Službene novine Grada Požege br. 2/21. i 11/22.), Gradsko vijeće Grada Požege na \_\_ sjednici održanoj \_\_\_\_\_\_\_\_\_\_ 2024. godine, donosi

**O D L U K U**

**o izmjeni Odluke o načinu pružanja javne usluge** **sakupljanja komunalnog otpada**

**na području Grada Požege**

Članak 1.

Ovom Odlukom mijenja se Odluka o načinu pružanja javne usluge sakupljanja komunalnog otpada na području Grada Požege (Službene novine Grada Požege, broj: 2/22.) (u nastavku teksta: Odluka).

Članak 2.

U članku 9. stavak 4. Odluke se mijenja i glasi:

„(4) Na području Grada Požege primjenjuju se sljedeće cijene obvezne minimalne javne usluge:

1. za korisnika usluge razvrstanog u kategoriju korisnika koji je kućanstvo iznosi 5,79 € bez PDV-a
2. za korisnika usluge razvrstanog u kategoriju korisnika koji nije kućanstvo iznosi 9,92 € bez PDV-a.“

Članak 3.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o izmjeni Odluke o načinu pružanja javne usluge sakupljanja komunalnog otpada

na području Grada Požege

1. PRAVNA OSNOVA

Pravna osnova za donošenje Odluke o izmjeni Odluke o načinu pružanja javne usluge sakupljanja komunalnog otpada na području Grada Požege je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, br. 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.), članku 66. Zakona o gospodarenju otpadom (Narodne novine br. 84/21. i 142/23. – u daljnjem tekstu Zakon), te članku 39. stavka 1. podstavku 3. Statuta Grada Požege (Službene novine Grada Požege, br. 2/21. i 11/22.).

1. RAZLOG IZNMJENA

Trgovačko društvo Komunalac Požega d.o.o. kao davatelj javne usluge sakupljanja komunalnog otpada je, sukladno članku 178. stavku 3. Zakona, donijelo Cjenik javne usluge sakupljanja komunalnog otpada (u daljnjem tekstu: Cjenik) na koji su sve jedinice lokalne samouprave dale suglasnost i koji je u primjeni od 1.1.2023. god. Zbog povećanja troškova energenata, opreme i usluga Komunalac Požega izradio je analizu postojećih cijena javne usluge i troškova gospodarenja otpadom koje su se pokazale neodrživima te izradio kalkulacije novih cijena javne usluge kojima bi se osiguralo pozitivno poslovanje, funkcionalnost sustava gospodarenja otpadom i kvalitetno pružanje javne usluge sukladno zakonskim odredbama. Izrađen je prijedlog Cjenika javne usluge sakupljanja komunalnog otpada te su pripremljena potrebna obrazloženja i dokumenti za pribavljanje suglasnosti na novi Cjenik.

Sukladno navedenom potrebno je izmijeniti članak 9. stavak 4. Odluke o načinu pružanja javne usluge sakupljanja komunalnog otpada na području grada Požege (Službene novine Grada Požege, broj: 2/22.).